Gandia commemora el pròxim dilluns el Dia de l'Animació
24 octubre 2019

## Gandia commemora el pròxim dilluns el Dia de l'Animació24 octubre 2019Última actualització: 14 juliol 2025

![](../gestion/img/_AO_0714-copia.jpg)  
  

El director general de Cultura Festiva i Escena Urbana, Joan Muñoz; acompanyat pel director del Festival Cortoons, Alessandro d'Urso, han presentat aquest matí les activitats que es desenvoluparan a la nostra ciutat el pròxim dilluns amb motiu del Dia de l'Animació.  
  
Tal com ha explicat Muñoz, el dia dilluns 28 d'octubre a les 19.30, se celebrarà aquesta efemèride amb una projecció especial gratuïta al Teatre Serrano. Es tracta de la pel·lícula "Spiderman: un nou univers", guanyadora d'un Oscar el 2019 a la millor pel·lícula d'animació  
  
**Joan Muñoz** ha destacat que la intenció del govern municipal és celebrar les efemèrides culturals com ja s'ha fet amb el Dia Mundial del Teatre o la Dansa. "_Volíem celebrar alguna activitat per visibilitzar el Dia de l'Animació. Vam decidir que es projectara una pel·lícula i que l'activitat fos gratuïta per arribar a un públic més ampli_".  
  
**Alessandro d'Urso**, ha informat que l'efemèride se celebra en aquesta data, ja que el 18 d'octubre de 1892 va ser projectada a París la primera pel·lícula d'animació de la història utilitzant la tècnica del teatre òptic i destacat que la projecció ha sigut triada pel públic després de realitzar-una votació utilitzant la xarxa social Facebook i que es tracta de la primera vegada que es realitza aquest tipus de consulta a la ciutat per programar una activitat cultural.  
  
Finalment, **Jose Manuel Prieto** va incidir en la intenció de celebrar les efemèrides culturals i que la millor mostra d'això és que durant la jornada de hui Gandia és seu estatal de la celebració del Dia de la Biblioteca. Sobre la celebració, Prieto s'ha mostrat satisfet perquè "_no només s'estan omplint els recintes de la xarxa de biblioteques sinó que aquestes estan exint al carrer amb diverses activitats_".  
  
Sobre el Dia de l'Animació, el regidor va fer valdre la consolidació del Festival Cortoons, una iniciativa que suposa no només activitats a la ciutat sinó que s'ha convertit en un aparador de projecció nacional i internacional.

[Twittear](https://twitter.com/share)